ཆོས་སྡེ་འདི་བཙན་པོ་དོན་གྲུབ་རྒྱ་མཚོས་བཏབ་པས་བཙན་པོ་དགོན་ཡང་ཟེར་ལ།ཆུ་འབྲུགལོར་རྒྱལ་དབང་ལྔ་པ་ཆེན་མོ་རྒྱ་ནག་ཏུ་ཆིབས་ཁ་བསྒྱུར་ནས་ཕྱིར་སླེབས་སྐབས།དགོན་པ་དེར་གདན་དྲངས་པ་ལྟར་ཕེབས་ཏེ་དགོན་པར་དགའ་ལྡན་དམ་ཆོས་གླིང་ཞེས་མཚན་གསོལ་མཛད་ཅིང་གླིང་བཅུ་གསུམ་གྱི་གྲས་སུ་བཞགཆུ་ཡོསལོར་མཚོ་སྔོན་བསྟན་འཛིན་ཝང་གིས་འཁྲུག་པ་བསླངས་ཏེ།རྒྱ་ནག་ནས་དམག་ཆེན་འོངས་ཏེ་མཚོ་སྔོན་དཔོན་པོ་རྣམས་ཀྱི་འབྲེལ་བའི་དོགས་གཞིར་སྙམ་ནས་དགོན་ལུང་དང་བཙན་པོ་དགོན་འདིར་གཏོར་བཤིག་ཚབས་ཆེན་ཐེབས་ཏེ་མིང་གི་ལྷག་མར་གྱུར་ན་ཡང་།སླར་ཡང་རབ་བྱུང་བཅུ་གཅིག་པའི་མེ་ལུགལོར་ཁྲི་ཐོག་གསུམ་པ་ནོ་མོན་ཧན་བློ་བཟང་བསྟན་འཛིན་རྒྱ་མཚོས་སླར་གསོ་གནང་ཞིང་།ཁྱད་པར་དུ་འཆད་ཉན་གྱི་རྩོད་གྲྭ་འཕེལ་རྒྱས་ཆེན་པོ་བྱུང་།སྡེ་འདིར་རྒྱུད་པ་གྲྭ་ཚང་།སྔགས་པ་གྲྭ་ཚང་།ལུང་རིགས་རྒྱ་མཚོ་གླིང་།མཁས་བཙུན་དར་རྒྱས་གླིང་།གསོ་རིག་གཞན་ཕན་གླིང་བཅས་གྲྭ་ཚང་ལྔ།ཇོ་བོ་ལྷ་ཁང་།མགོན་ཁང་།ཨ་ཕྱིས་ཁང་།འདུ་ཁང་ཆེན་མོ།ལི་མ་ཁང་།བཙན་ཁང་ཆེན་མོ་སོགས་ལྷ་ཁང་མང་པོ་དང་།བཙན་པོ་བླ་བྲང་།ཆུ་བཟང་བླ་བྲང་།ཞ་ལུ་བླ་བྲང་།མལ་བླ་བྲང་བཅས་སྒེར་ཁགསྟག་རྩེའི་ཇོ་བོ།འཕགས་པ་འཇའ་མ་ལི་རང་བྱོན།འཕགས་པ་ལོ་ཀེ་ཤྭ་ར་ཡ།ཤཱཀྱ་མུ་ནེའི་འདྲ་སྐུ།མི་བསྐྱོད་རྡོ་རྗེའི་འདྲ་སྐུ།སྤྱན་རས་གཟིགས་བཅུ་གཅིག་ཞལ་གསེར་ཟངས་ལས་གྲུབ་པ།བལ་བོ་ནས་འོངས་པའི་ཆོས་རྒྱལ་ལི་མ།སློབ་དཔོན་པདྨ་འབྱུང་གནས་ཀྱི་འདྲ་སྐུ།རྒྱལ་བ་ཚངས་དབྱངས་པས་རབ་གནས་མཛད་པའི་ཆོས་རྒྱལ་ཕྱི་སྒྲུབ་ཀྱི་ཞལ་འབག་སོགས་སྐུ་རྟེན་མཐའ་ཡས་པ་དང་།རྒྱལ་བའི་བཀའ་བསྟན་སྔ་ཕྱི་ཚར་བཅུ་ཕྲག་ཙམ་དང་།ཡུམ་གསེར་བྲིས།བརྒྱད་སྟོང་གསེར་བྲིས།བསྐལ་བཟང་གསེར་བྲིས།གཞན་ཡང་གསུང་རབ་ཀྱི་སྐོར་མང་པོ་བཅས་གསུང་རྟེན།ནོ་མོན་ཧན་བློ་བཟང་བསྟན་འཛིན་རྒྱ་མཚོའི་སྐུ་གདུང་མཆོད་རྟེན།བྱང་ཆུབ་མཆོད་རྟེན།ནོ་མོན་ཧན་ངག་བཟང་འཕྲིན་ལས་རྒྱ་མཚོའི་སྐུ་གདུང་མཆོད་རྟེན་བཅས་ཐུགས་རྟེན་ཆེ་ཆུང་མང་པོ་བཞུགས་སོ།།